
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. augusztus 18-án tartandó munkaterv szerinti ülésére

6. napirendhez

Tárgy:
Sülysáp Nagyközség temetőfenntartásáról és temetkezéséről szóló beszámoló megtárgyalása
Tisztelt Képviselő-testület!

A helyi önkormányzatokról szóló 1990. évi LXV. törvény 8. § (4) bekezdése, valamint a temetőkről és a temetkezésről szóló 1999. évi XLIII. törvény 6. § (3) bekezdése alapján a helyi önkormányzatok feladata az alapellátások körében, a temető fenntartásáról és üzemeltetéséről gondoskodni. E feladatait saját maga, illetve gazdálkodó szervezet útján is elláthatja. Önkormányzatunk az utóbbi lehetőséget választotta.
A temetőfenntartó feladata a temető rendeltetésszerű használatához szükséges építmények, közművek, egyéb tárgyi és infrastrukturális létesítmények, valamint közcélú zöldfelületek karbantartása, szükség szerinti felújítása és gondozása. 

Miután azonban önkormányzati feladatról van szó, szükséges folyamatosan nyomon követni és ellenőrizni annak végrehajtását. Ezt segíti elő jelen beszámoló a településünkön található köztemetők állapotáról és a temetkezési szolgáltatásokról. 
Kérem a beszámoló szíves megtárgyalását és elfogadását.
…/2011. (VIII. 18.) ÖKT határozati javaslat

Sülysáp Nagyközség Önkormányzatának Képviselő-testülete a helyi önkormányzatokról szóló 1990. évi LXV. törvény 8. § (4) bekezdése, valamint a temetőkről és a temetkezésről szóló 1999. évi XLIII. törvény 6. § (3) bekezdése alapján a temetőfenntartásról és a temetkezésről szóló 2010. évi beszámolót elfogadja.
Határidő: azonnal
Felelős: polgármester
Sülysáp, 2011. augusztus 9.

Horinka László s.k.


polgármester
Láttam! 
Sülysáp, 2011. augusztus 10.

Tóth Krisztina s.k. 

jegyző
MELLÉKLET

